Diari Oficial de la Generalitat Valenciana


Sumari del DOGV 5517, del 22-05-2007 (2007/5853)

RESOLUCIÓ de 9 d'abril de 2007, de la direcció general d'Ensenyament, per la qual s'autoritza la impartició d'assignatures optatives en determinats conservatoris professionals de música..
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5853


Data del document
:   09-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * centre d'ensenyament
    * educació artística
    * música

RESOLUCIÓ de 9 d'abril de 2007, de la direcció general d'Ensenyament, per la qual s'autoritza la impartició d'assignatures optatives en determinats conservatoris professionals de música.. [2007/5853]  
El Decret 151/1993, de 17 d'agost, pel qual s'establix el currículum dels graus elemental i mitjà de música i es regula l'accés als dits graus, a la Comunitat Valenciana, establix en l'article 11, l'oferta obligatòria en el tercer cicle del grau mitjà de les assignatures optatives de cor, piano complementari, orquestra i fonaments de composició, i igualment determina la possibilitat que els centres docents puguen proposar altres assignatures optatives, de manera que se singularitze la seua oferta educativa establint itineraris formatius segons el projecte educatiu del centre i els interessos, motivacions i necessitats de l'alumnat que va a culminar el grau mitjà.  
A fi de possibilitar dits objectius i d'acord amb l'Orde de 10 de novembre de 1998, de la conselleria de Cultura, Educació i Ciència, per la qual s'establixen les condicions acadèmiques per a la impartició d'estes assignatures optatives, així com el procediment per a la seua autorització, entre les quals es conferix a la Direcció General d'Ensenyament la competència per a resoldre les sol·licituds presentades.  
Atés que l'apartat 10 de la citada Orde, preveu la data de 10 de març de 2007 com a límit perquè els directors territorials de Cultura, Educació i Esport, remeten les sol·licituds que complisquen els requisits establits, per a la seua resolució per la Direcció General d'Ensenyament, resolc:  
Primer  
S'autoritza als centres docents que figuren en l'annex únic de la present Resolució, a impartir les assignatures optatives que figuren en l'apartat corresponent a cada centre, a partir del curs 2007-2008.  
Segon  
L'autorització s'entendrà, en tot moment, condicionada al compliment de les condicions i requisits que establix la citada Orde de 10 de novembre de 1998, de la conselleria de Cultura, Educació i Ciència.  
Tercer  
Les assignatures optatives que s'autoritzen als conservatoris de música de titularitat municipal, que hagen de ser impartides per professors que no pertanguen al Claustre, hauran de reunir els requisits de titulació per a impartir la docència en els graus elemental i mitjà de música.  
Quart  
Els Servicis d'Inspecció Educativa de les direccions Territorials de Cultura, Educació i Esport, recolzaran la implantació d'estes ensenyances i verificaran l'aplicació de les normes que les regulen.  
València 9 d'abril de 2007.- El director general d'Ensenyament: Josep Vicent Felip i Monlleó  
RESOLUCIÓ de 9 d'abril de 2007, de la direcció general d'Ensenyament, per la qual s'autoritza la impartició d'assignatures optatives en determinats conservatoris professionals de música. [2007/5853]Conselleria de Cultura, Educació i EsportANNEX  
1. Centre: Conservatori Professional de Música Benicarlo  
Denominació de les assignatures optatives que s'autoritzen:  
- Informática musical.  
- Jazz i improvisació.  
- Tècnica de relaxació i concienciació postural aplicades a l'instrument.   
2. Centre: Conservatori Professional de Música. Cullera  
Denominació de les assignatures optatives que s'autoritzen:  
- Interpretació musical de l'estil barroc.  
3. Centre: Conservatori Professional de Música "Josep Climent". Oliva  
Denominació de les assignatures optatives que s'autoritzen:  
- Educació corporal i tècniques de relaxació.